Document ID: /roh_data/filtered/fineweb-2-filterrobots_roh.jsonl.gz/63152

Tgi è il culpant?
autur: Vic Hendry
Diesch purs èn ids ensemen sin il funs. Els èn vegnids surprendids d’in stemprà. Els chattan in refugi en ina chamona ch’è mez rutta. Il tun rampluna e vegn pli e pli datiers. I stgadaina e fa fracass. Il chametg fa trasora ziczac. El para da tutgar mintga mument il tetg da la chamona. Ils purs piglian gronda tema. Els fan lur patratgs. I sto bain esser ch’in dad els è il culpant. Ed il chametg lajegia da pudair tiers els. Enfin ch’ils purs en la chamona prendan ina decisiun. Mintgin duai pender si ses chapè davant l’isch. Il chapè ch’il vent sufla davent – a lez tutgi da prender la sort sin el. Immediat duai quel bandunar la chamona. Quel che ha stuì bandunar la chamona n’era dentant betg il culpant.
© Vic Hendry